Diari Oficial de la Generalitat Valenciana


Sumari del DOGV 9480, del 29-11-2022 (2022/11203)

RESOLUCIÓ de 8 de novembre de 2022, de la Conselleria d'Educació, Cultura i Esport, per la qual s'autoritza la modificació de la denominació específica del CEIP Lluís Revest, amb codi de centre 31350624, de Castelló de la Plana, que passa a denominar-se CEIP Enriqueta Agut.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/11485


Data del document
:   08-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 de novembre de 2022, de la Conselleria d'Educació, Cultura i Esport, per la qual s'autoritza la modificació de la denominació específica del CEIP Lluís Revest, amb codi de centre 59082740, de Castelló de la Plana, que passa a denominar-se CEIP Enriqueta Agut. [2022/11940]  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
El Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària, en l'article 5 estableix que la denominació específica del centre docent públic podrà modificar-se a proposta del consell escolar del centre, amb l'informe del consell escolar municipal, o en defecte d'aquest, de l'ajuntament on estiga radicat. Així mateix, la conselleria competent en matèria d'educació podrà modificar, d'ofici, la denominació del centre quan concórreguen raons legals, d'interés general o circumstàncies justificatives.  
  
Des de la Conselleria d'Educació, Cultura i Esport, a petició de la Conselleria de Participació, Transparència, Cooperació i Qualitat Democràtica, s'ha instat el CEIP Lluís Revest, amb codi de centre número 14458670, de Castelló de la Plana, a iniciar un expedient de modificació de la seua denominació específica.  
En l'expedient consta l'informe del Consell Escolar del centre, respecte de la sessió celebrada el 21 de juliol de 2022, que inclou la proposta de la nova denominació «Enriqueta Agut». Justifica aquesta proposta, respectant l'apartat de la Llei de memòria històrica on parla de la reparació de les dones esborrades, vist que Enriqueta Agut va ser una dona nascuda a Castelló de la Plana, mestra que defensava l'educació per a tots i totes i que entenia aquesta com a transformació social, innovadora i defensora del valencià.  
El Consell Escolar Municipal de Castelló de la Plana, en la sessió celebrada el 4 d'octubre de 2022, va ratificar l'acord de la proposta del canvi de denominació.  
En el Registre de Centres Docents de la Comunitat Valenciana no figura inscrit cap altre centre en la localitat de Castelló de la Plana amb la denominació proposada.  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, per l'article 79 del Decret 105/2020, de 5 de juliol, del Consell, pel qual s'estableix l'estructura orgànica bàsica de la presidència i de les conselleries de la Generalitat, i en virtut de la delegació atorgada per Resolució de 13 d'abril de 2022, resolc:  
  
Primer  
Autoritzar la modificació de la denominació específica del CEIP Lluís Revest, amb codi de centre 37943191, de Castelló de Plana, que passa a denominar-se CEIP Enriqueta Agut.  
  
Segon  
Aquest canvi de denominació s'inscriurà en el Registre de Centres Docents de la Comunitat Valenciana i es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà presentar potestativament un recurs de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la consellera d'Educació, Cultura i Esport en el termini d'un mes a comptar des de l'endemà de ser publicada.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
Tot això de conformitat amb el que estableixen els articles 114, 123 i 124 de la Llei 39/2015 d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 8 de novembre de 2022.- El secretari autonòmic d'Educació i Formació Professional (p. d. R 13.04.2022, DOGV 29.04.2022): Miguel Soler Gracia